VENDIM
Nr. 402, datë 3.6.2026

PËR DISA SHTESA DHE NDRYSHIME NË VENDIMIN NR. 1068, DATË 29.12.2010, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE TË IEVP BURGU NR. 325, BURGU VAQAR, BURGU NR. 302, SPITALI I BURGUT TIRANË, IEVP SHËNKOLL, LEZHË, IEVP BËNÇË, TEPELENË, IEVP RROGOZHINË, IEVP LUSHNJË (FSHATI KOSOVË, KOMUNA FIERZË, ELBASAN) DHE TË GODINËS SË DREJTORISË SË PËRGJITHSHME TË BURGJEVE, TË CILAT I KALOJNË NË PËRGJEGJËSI ADMINISTRIMI MINISTRISË SË DREJTËSISË, PËR DREJTORINË E PËRGJITHSHME TË BURGJEVE”, TË NDRYSHUAR

Në mbështetje të nenit 100 të Kushtetutës dhe të neneve 8, pika 3, e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

[bookmark: _GoBack]1. Në vendimin nr. 1068, datë 29.12.2010, të Këshillit të Ministrave, “Për miratimin e listës së inventarit të pronave të paluajtshme shtetërore, të IEVP Burgu nr. 325, Burgu Vaqar, Burgu nr. 302, Spitali i Burgut Tiranë, IEVP Shënkoll, Lezhë, IEVP Bënçë, Tepelenë, IEVP Rrogozhinë, IEVP Lushnjë (fshati Kosovë, komuna Fierzë, Elbasan) dhe të godinës së Drejtorisë së Përgjithshme të Burgjeve, të cilat i kalojnë në përgjegjësi administrimi Ministrisë së Drejtësisë, për Drejtorinë e Përgjithshme të Burgjeve”, të ndryshuar, bëhen shtesa dhe ndryshimi i mëposhtëm:
a) Në listën e inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Drejtësisë, shtohet prona me emërtimin “IEVP Zahari, Krujë”, sipas formularit 1 (një) fletë dhe planit të rilevimit 1 (një) fletë, që i bashkëlidhen këtij vendimi dhe janë pjesë përbërëse të tij;
b) Në listën e inventarit, bashkëlidhur vendimit, përmasat e pronës me emërtimin “IEVP Bënçë, Tepelenë” zëvendësohen me përmasat e përcaktuara në formularin 1 (një) fletë dhe planin e rilevimit 1 (një) fletë, që i bashkëlidhen këtij vendimi dhe janë pjesë përbërëse të tij.
2. Ngarkohen Ministria e Drejtësisë, Drejtoria e Përgjithshme e Burgjeve dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama

1. FORMULARI | PERDITESIMIT TE PRONES

Identifikoi pronén Erta Hysi Prgj. Sektorit Projekte dhe Inveg
(emri, mbiemri, pozicioni zyttar)

Mesem
Magazina e Gazit t&

Magaziné pér materiale té

NR.6-ND3  |Godiné takimi me familjarét 48.2 Burgu Beng
18273.5 18273.5 1143.3]

